ai4bharat/Pralekha huggingface dataset:
संरक्षण मंत्रालय
एक्स सम्प्रीती- X या भारत-बांगलादेश संयुक्त लष्करी सरावाचा बांग्लादेशात होत आहे प्रारंभ
विद्यमान भारत-बांगलादेश द्विपक्षीय संरक्षण सहकार्याचा एक भाग म्हणून लष्करी प्रशिक्षणासाठीचा एक्स सम्प्रीती- X नामक एक संयुक्त सराव बांग्लादेशात जशोर लष्करी स्थानकावर 05 जून ते 16 जून 2022 या काळात घेण्यात येत आहे. दोन्ही देशांच्या द्विपक्षीय संरक्षण सहकार्यात सम्प्रीती हा एक महत्त्वपूर्ण सराव असून उभय देश आलटून पालटून त्याचे आयोजन करतात. दोन्ही देशांच्या लष्करांना परस्परांच्या क्षेत्रांत सहकार्याने काम करता यावे, असा यामागील उद्देश असतो. तसेच एकमेकांच्या क्लृप्त्या, कसरती आणि विशेष तंत्रे समजून घेता येण्याच्या उद्देशाने हा युद्धसराव घेतला जातो.
यावर्षीच्या युद्धसरावात भारताकडून डोग्रा रेजिमेंटची बटालियन सहभागी होत असून, ती 4 जून 2022 रोजी रवाना झाली आहे. एक्स-सम्प्रीती- X या संयुक्त युद्धसरावात उभय देशांची लष्करे, विविध परिस्थिती कौशल्याने हाताळण्याच्या युक्त्या-प्रयुक्त्यांची आणि तंत्रांची देवाणघेवाण करतील. यामध्ये दहशतवादविरोधी कारवाई, मानवी संकटकालीन मदतकार्य, आपत्कालीन बचावकार्य, संयुक्त राष्ट्रांची शांतीसेना आदींचा समावेश आहे. सर्व सहभागी सैनिकांना व अधिकाऱ्यांना परस्परांच्या संघटनात्मक संरचनेची ओळख करून देण्याच्या आणि तांत्रिक देवाणघेवाणीच्या कामांना पुरेसा वेळ मिळण्याच्या दृष्टीने या युद्धसरावाचे समग्र नियोजन केले गेले आहे. युद्धसरावाच्या समारोपप्रसंगी, दोन्ही देशांची सैन्यपथके, सिम्युलेटेड म्हणजे सरावासाठी निर्मिलेल्या आभासी वातावरणात दहशतवादविरोधी कारवाई ही यावेळी करणार आहेत.
एकमेकांची उत्कृष्ट तंत्रे एकमेकांना शिकविण्याखेरीज, या युद्धसरावामुळे उभय लष्करांमध्ये अधिक चांगले विश्वासपूर्ण आणि सहकार्यात्मक वातावरण बळकट व्हावे यासाठी सांस्कृतिक भान विकसित करण्याची संधीही या सरावामुळे मिळते. दोन्ही देशांच्या लष्करांना एकमेकांच्या अनुभवातून शिकण्याची संधी मिळणार आहे. तसेच यामुळे प्रदेशात शांतता आणि स्थैर्य वृद्धिंगत होण्यासाठीही मदत होणार आहे.
पंतप्रधान कार्यालय
20 वर्षांखालील वयोगटातील जागतिक अजिंक्यपद स्पर्धा जिंकल्याबद्दल भारतीय महिला कुस्ती संघाचे पंतप्रधानांनी केले अभिनंदन
20 वर्षांखालील वयोगटातील जागतिक अजिंक्यपद स्पर्धा 2023 जिंकल्याबद्दल भारतीय महिला कुस्ती संघाचे, पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर पोस्ट केले:
"भारतीय महिला कुस्तीपटूंसाठी एक संस्मरणीय विजय! आपल्या महिला कुस्ती संघाने, 2023 U-20 जागतिक अजिंक्यपद स्पर्धेत सांघिक विजेतेपद पटकावले आहे. त्यांनी 3 सुवर्णपदकांसह 7 पदके पटकावत अतुलनीय कामगिरी केली आहे. आपले विजेतेपद कायम राखत अंतिमने दुसऱ्यांदा ही स्पर्धा जिंकली असून तिची कामगिरी संस्मरणीय कामगिरींपैकी आहे! हा शानदार विजय आपल्या उदयोन्मुख कुस्तीपटूंची अतूट वचनबद्धता, निखालस दृढनिश्चय आणि अनन्यसाधारण प्रतिभेचे मूर्त रूप आहे."
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्रशासित प्रदेशातील उपलब्धतेची अद्ययावत माहिती
राज्ये आणि केन्द्र शासित प्रदेशांना आतापर्यंत 147 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 17.73 कोटींपेक्षा अधिक लसीच्या न वापरलेल्या उपयुक्त मात्रा शिल्लक.
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केन्द्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करून राज्ये आणि केन्द्र शासित प्रदेशांना त्याचा मोफत पुरवठा करत आहे.
|
|
VACCINE DOSES
|
|

|
|
SUPPLIED
|
|
1,47,05,13,635
|
|
BALANCE AVAILABLE
|
|
17,73,03,916
केंद्र सरकारने आतापर्यंत 147  कोटींहून अधिक लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
17.73  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
सामाजिक न्याय आणि सबलीकरण मंत्रालय
मागास वर्ग ओळखून सूचीबद्ध करण्याचा अधिकार
नवी दिल्ली, 28 जुलै 2021
घटनादुरुस्ती  कायदा 2018 ने भारतीय राज्य घटनेत, सामाजिक आणि शैक्षणिक दृष्ट्या मागासवर्गाच्या केंद्रीय सुचीशी संबंधित  , कलम 342- ए चा अंतर्भाव केला आहे. विशिष्ट राज्य किंवा केंद्रशासित प्रदेशाशी संबंधित एसईबीसीची केंद्रीय सूची निर्दिष्ट करण्याचे अधिकार यामध्ये राष्ट्रपतींना देण्यात आले आहेत. एसईबीसीच्या केंद्रीय सूचीत केवळ संसदच सुधारणा करू शकते.
माननीय सर्वोच्च न्यालयाने रिट पिटीशन 938/2020 दरम्यान 5 मे 2021 रोजी घटना दुरुस्ती  कायदा 2018 चा अर्थ लावत, राष्ट्रपतींनी निर्दीष्ट केलेली सूची, संविधानाच्या सर्व उद्देशासाठी, प्रत्येक राज्य आणि केंद्र शासित प्रदेशासाठी एकमेव एसईबीसी सूची असेल असे आदेश न्यायालयाने दिले आहेत. राज्यांना त्यांची एसईबीसी सूची प्रकाशित करण्याचे अधिकार नाहीत.
या सुधारणेमुळे, राज्यातील मागास वर्ग निश्चित करण्याचा आणि त्यांचा त्या वर्गात समावेश करण्याच्या राज्यांच्या अधिकारावर कोणताही परिणाम होणार नाही असे संसदेतील चर्चेत एकमताने जाहीर केले होते. म्हणूनच या निकालाचा फेरविचार करण्यासाठी पुनर्विचार याचिका दाखल करण्यात आली होती. मात्र ती फेटाळण्यात आली आहे. सुधारणा लागू करण्यापूर्वी संसदेतल्या चर्चे दरम्यान उमटलेला सूर सर्वोच्च न्यायालयाच्या या निकालात, लक्षात घेण्यात आलेला नाही.
राज्यातल्या ओबीसींची राज्य सूची निश्चित करण्याच्या राज्यांच्या अधिकाराचे रक्षण करण्यासाठी, केंद्र सरकार विधी तज्ञ आणि विधी मंत्रालयाशी चर्चा करत असून यासाठी मार्ग तपासत आहे.
केंद्रीय सामाजिक न्याय आणि सबलीकरण मंत्री डॉ वीरेंद्र कुमार यांनी आज राज्य सभेत एका लेखी उत्तरात ही माहिती दिली.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
मंत्रिमंडळ
शांघाय सहकार्य संघटनेच्या सर्व सदस्य देशांदरम्यान “समाज माध्यमांच्या क्षेत्रातील सहकार्य” या विषयाशी संबंधित करारावर सह्या करून मंजुरी द्यायला मंत्रिमंडळाची परवानगी
पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळ बैठकीत शांघाय सहकार्य संघटनेच्या सदस्य देशांदरम्यान “समाज माध्यमांच्या क्षेत्रातील सहकार्य” या विषयाशी संबंधित करारावर सह्या करून मंजुरी द्यायला परवानगी देण्यात आली. हा करार 2019 मध्ये करण्यात आला होता.
या करारामुळे समाज माध्यमांच्या क्षेत्रातील संस्थांदरम्यान समान आणि दोन्ही बाजूंना लाभदायक ठरणारे सहकार्य वाढवायला प्रोत्साहन मिळेल. प्रत्येक भागीदाराने देवाणघेवाणीच्या पायावर आधारित व्यवहारांचे सुगम परिचालन करावे जेणेकरून समानता सुनिश्चीत होईल. या करारामुळे, सदस्य देशांतील समाज माध्यमांच्या क्षेत्रातील उत्तम पद्धती आणि अभिनव संशोधन यांच्या देवाणघेवाणीची संधी उपलब्ध होईल.
वैशिष्ट्ये:
सहकार्याची मुख्य क्षेत्रे पुढीलप्रमाणे असतील:
- संबंधित देशांतील जनतेच्या जीवनांबद्दल सखोल माहिती मिळविण्यासाठी समाज माध्यमांद्वारे या माहितीचा चौफेर आणि परस्परांमध्ये प्रसार होण्यासाठी अनुकूल परिस्थिती निर्माण करणे.
- संबंधित देशांतील समाज माध्यमांच्या संपादकीय कार्यालयांमध्ये तसेच समाज माध्यम क्षेत्राशी संबंधित मंत्रालये, संस्था आणि संघटना सहकार्य वाढविण्यासाठी सहभागी देशांनी स्वतःच निश्चित केलेल्या विशिष्ट परिस्थिती आणि प्रारूप ज्यात स्वतंत्र करारांचे निष्कर्ष अंतर्भूत असतील.
- उपलब्ध व्यावसायिक अनुभवांचा अभ्यास करण्यासाठी तसेच समाज मध्यम क्षेत्रातील बैठका, चर्चासत्रे आणि परिषदा आयोजित करण्यासाठी सर्व सदस्य देशांतील पत्रकारांच्या व्यावसायिक संघटनांदरम्यान समान आणि दोन्ही पक्षांना लाभदायक सहकार्याला प्रोत्साहन देणे.
- दुसऱ्या बाजूच्या देशांच्या प्रदेशातील कायदेशीरपणे प्रसारित होणारे टीव्ही आणि रेडियोचे कार्यक्रम प्रसारित करण्यासाठी मदत करणे. जर त्यांची वितरण प्रक्रिया दुसऱ्या बाजूकडील देशांच्या कायदेशीर अटींची पूर्तता करीत असेल तर संपादकीय कार्यालयांकडून साहित्य आणि माहितीचे कायदेशीर प्रसारण करणे.
- समाज मध्यम क्षेत्रातील अनुभव आणि विशेष तज्ञांचे आदानप्रदान करणे, मध्यम व्यावसायिकांना प्रशिक्षण देण्यासाठी परस्पर सहकार्य पुरविणे आणि या क्षेत्रातील शैक्षणिक तसेच शास्त्रीय संशोधन संस्था आणि संघटना यांच्यातील सहकार्याला प्रोत्साहन देणे.
पंतप्रधान कार्यालय
हिमाचल प्रदेशात झालेल्या मुसळधार पावसाबद्दल पंतप्रधानांनी व्यक्त केली चिंता
नवी दिल्ली, 12 जुलै 2021
पंतप्रधान नरेंद्र मोदी यांनी हिमाचल प्रदेशातल्या मुसळधार पावसाबद्दल चिंता व्यक्त केली असून परिस्थितीवर बारकाईने लक्ष ठेवण्यात येत असल्याचे म्हटले आहे.
हिमाचल प्रदेशात मुसळधार पावसामुळे निर्माण झालेल्या परिस्थितीवर बारकाईने लक्ष ठेवण्यात येत असल्याचे पंतप्रधानांनी ट्वीटरवर म्हटले आहे. केंद्रीय अधिकारी राज्य सरकार समवेत काम करत असून सर्वतोपरी सहाय्य करण्यात येत आहे. बाधित भागातल्या लोकांच्या सुरक्षिततेसाठी आपण प्रार्थना करत असल्याचे त्यांनी म्हटले आहे.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
उत्तर प्रदेशच्या कन्नोज येथे झालेल्या रस्ता अपघातातील मृतां प्रति पंतप्रधानांनी केला शोक व्यक्त
नवी दिल्ली, 11 जानेवारी 2020
पंतप्रधान नरेंद्र मोदी यांनी उत्तरप्रदेश मधील कन्नोज येथील रस्ता अपघात झालेल्या जीवितहानी बद्दल शोक व्यक्त केला आहे.
ते म्हणतात,”उत्तर प्रदेशच्या कन्नोज येथे भीषण रस्ता अपघातात मरण पावलेल्या व्यक्तीं प्रति मला संवेदना असून मी मृतांच्या कुटुंबियांबद्दल सहानुभूती व्यक्त करतो तसेच या अपघातात जखमी झालेल्या रुग्णांना लवकर आराम पडो अशी ईश्वरचरणी प्रार्थना करतो”.
B.Gokhale/D.Rane
(Visitor Counter : 88
मत्स्योत्पादन, पशुविकास आणि दुग्धविकास मंत्रालय
देशातील एव्हिअन इन्फ्लूएंझाची  सद्यस्थिती
नवी दिल्ली, 20 जानेवारी 2021
देशात आज, दि. 20 जानेवारी, 2020 पर्यंत एव्हिअन फ्लूचा प्रादुर्भाव सहा राज्यामधल्या  कुक्कुटपालन केंद्रात आणि 10 राज्यांमध्ये  कावळे, स्थलांतरित पक्षी तसेच वन्य पक्षांमध्ये झाल्याचे दिसून आले आहे.
महाराष्ट्र, मध्य प्रदेश, छत्तीसगढ आणि हरियाणा मधील या बाधित भागात नियंत्रण आणि प्रतिबंधात्मक कारवाई सुरु आहे.
देशातील बाधित भागाच्या परिस्थितीवर लक्ष ठेवण्यासाठी स्थापन करण्यात आलेल्या केंद्रीय पथकाने महाराष्ट्रातील सातारा, लातूर, परभणी आणि बीड जिल्ह्यांचा दौरा केला.
एव्हिअन इन्फ्लूएंझा 2021 ची तयारी, नियंत्रण आणि प्रतिबंध यासासाठी तयार केलेल्या सुधारित कृती योजनेच्या आधारे सर्व राज्ये राज्य / केंद्रशासित प्रदेशांनी अवलंबिलेल्या नियंत्रण उपाययोजनांबाबत दररोज विभागाला अहवाल पाठविला जातो.
विभाग ट्विटर, फेसबुक हँडल या सोशल मीडिया व्यासपिठांच्या माध्यमातून एव्हीयनविषयी जागरूकता निर्माण करण्यासाठी निरंतर प्रयत्न करीत आहे.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 50
गृह आणि शहरी व्यवहार मंत्रालय
स्वच्छ भारत अभियान यशस्वी करण्यासाठी जनते मधला वर्तनात्मक बदल आणि खाजगी क्षेत्राचा सहभाग महत्वाचा – हरदीप पुरी
नवी दिल्ली, 26 एप्रिल 2018
केंद्र सरकारच्या महत्वाकांक्षी अशा स्वच्छ भारत अभियानाच्या यशस्वितेसाठी जनते मधला वर्तनात्मक बदल आणि खाजगी क्षेत्राच्या सहभागाच्या महत्वावर केंद्रीय गृहनिर्माण आणि नागरी विकास मंत्रालय राज्यमंत्री हरदीप पुरी यांनी भर दिला आहे. फिक्कीने नवी दिल्लीत आयोजित केलेल्या भारत स्वच्छता परिषद 2018 मधे ते आज बोलत होते. स्वच्छतागृहे बांधुन त्याचा वापर करण्यासंदर्भात जनतेत वर्तनात्मक बदल घडवण्यासाठी खाजगी क्षेत्राने समाजातल्या तळापर्यंत महत्वाची भूमिका बजावावी, असे आवाहन त्यांनी केले. 2014 मध्ये लाल किल्ल्यावरुन, पंतप्रधान नरेंद्र मोदी यांनी स्वच्छतेसाठी केलेल्या आवाहनानंतर स्वच्छ भारत अभियानाला अभूतपूर्व गती आली असे सांगून या अभियानाने व्यापक चळवळीचे स्वरुप घेतले असून, आता हे अभियान जनआंदोलन बनत चालल्याबद्दल त्यांनी आनंद व्यक्त केला.
नागरी स्वच्छता क्षेत्रात एप्रिल 2018 पर्यंत 2050 शहरे हागणदारीमुक्त झाल्याची माहिती त्यांनी दिली. स्वच्छतेबाबत शहरांमधे निकोप स्पर्धा निर्माण व्हावी, यासाठी गृहनिर्माण आणि नागरी विकास मंत्रालयाने स्वच्छ सर्वेक्षण पाहणी घेतली. 2016 मधे यात 73 शहरांचे तर 4 जानेवारी ते 10 मार्च 2018 याकाळात 4023 शहरांचे सर्वेक्षण झाले.
N.Sapre/N.Chitale/D.Rane
(Visitor Counter : 41
गृह मंत्रालय
कोविड-19 च्या पार्श्वभूमीवर व्हिसा आणि प्रवासाबाबत लावलेले निर्बंध गृह व्यवहार मंत्रालयाने केले शिथील
परदेशी अडकलेल्या काही ओसीआय कार्डधारकांना भारतात परत आणण्यासाठी परवानगी
नवी दिल्ली, 22 मे 2020
कोविड-19 च्या पार्श्वभूमीवर व्हिसा आणि प्रवासाबाबत लावलेले निर्बंध केन्द्रीय गृह व्यवहार मंत्रालयाने शिथील केले आहेत. यानुसार, ओसीआय कार्डधारक म्हणजेच परदेशात राहाणाऱ्या भारतीय नागरिकांची वर्गवारी केली आहे. त्यातल्या काहींना भारतात परत आणण्यासाठी परवानगी देण्यात आली आहे.
परदेशात अडकलेल्या ओसीआय कार्डधारक भारतीयांचा मायदेशी परतण्याचा मार्ग यामुळे सुकर झाला आहे:
- वर्गवारी प्रमाणे, ओसीआय कार्डधारक भारतात जन्मलेल्या पालकांचे अल्पवयीन अपत्य.
- ओसीआय कार्डधारक, ज्यांना कुटुंबातील व्यक्तीचा मृत्यू यासारख्या तातडीच्या कारणांसाठी भारतात यायचे आहे.
- जोडीदारापैकी एक ओसीआय कार्डधारक आहे. दुसरा भारतीय नागरीक. ज्यांचे कायमस्वरुपी रहिवास ठिकाण भारतात आहे.
- ओसीआय कार्डधारक विद्यापीठ विद्यार्थी  ज्यांचे पालक भारतीय नागरीक असून कायमस्वरुपी भारतातच राहातात.
परदेशात अडकलेल्या उपरोक्त वर्गवारीतील ओसीआय कार्डधारकांना कोणत्याही विमान, जहाज, रेल्वेगाडी किंवा वाहनांतून मायदेशी परतताना, गृह व्यवहार मंत्रालयाने 07.05.2020 रोजी लावलेले संबंधित निर्बंध लागू नसतील. मात्र, गृह व्यवहार मंत्रालयाने 07.05.2020 रोजी जाहीर केल्याप्रमाणे इतर अटी शर्थी कायम राहाणार आहेत.
अधिकृत कागदपत्र पाहण्यासाठी येथे क्लिक कराB.Gokhale/V.Ghode/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
देशातील कोविड-19 प्रतिबंधक लसीकरणाने केला एकूण 205.59 कोटी लसीच्या मात्रांचा टप्पा पार
12 ते 14 वयोगटातील किशोरांना 3.93 कोटीहून अधिक लसीच्या मात्रा देण्यात आल्या
देशातील उपचाराधीन रूग्णसंख्या सध्या 1,35,364
गेल्या 24 तासात, 20,551 नवीन रूग्णांची नोंद
कोविडमुक्त होण्याचा दर सध्याच्या घडीला 98.50 टक्के
साप्ताहिक पॉझिटिव्हिटी दर सध्या 4.64 टक्के
नवी दिल्ली, 5 ऑगस्ट 2022
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरणाने 205.59 कोटीहून  अधिक मात्रांचा टप्पा पार केला आहे आणि एकूण 2,72,54,426 सत्रांतून हे साध्य केले आहे.
12 ते 14 वर्षे वयोगटातील किशोरांसाठी कोविड प्रतिबंधक लसीकरण 16 मार्च 2022 रोजी सुरू करण्यात आले. आतापर्यंत, 3.93 कोटी  पौगंडावस्थेतील मुलांना कोविड-19 ची पहिली मात्रा देण्यात आली. त्याचप्रमाणे, 18 ते 59 वयोगटातील नागरिकांना कोविड-19 ची वर्धित मात्रा देण्यास 10 एप्रिल 2022 रोजी सुरूवात झाली.
आज सकाळी सात वाजता उपलब्ध झालेल्या तात्पुरत्या अहवालानुसार, एकत्रित आकडेवारीचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10412324
|
|
2nd Dose
|
|
10092736
|
|
Precaution Dose
|
|
6410621
|
|
FLWs
|
|
1st Dose
|
|
18431464
|
|
2nd Dose
|
|
17675629
|
|
Precaution Dose
|
|
12438028
|
|
Age Group 12-14 years
|
|
1st Dose
|
|
39333226
|
|
2nd Dose
|
|
28452471
|
|
Age Group 15-18 years
|
|
1st Dose
|
|
61302501
|
|
2nd Dose
|
|
51334209
|
|
Age Group 18-44 years
|
|
1st Dose
|
|
559697429
|
|
2nd Dose
|
|
509541303
|
|
Precaution Dose
|
|
29224418
|
|
Age Group 45-59 years
|
|
1st Dose
|
|
203718906
|
|
2nd Dose
|
|
195447698
|
|
Precaution Dose
|
|
18910030
|
|
Over 60 years
|
|
1st Dose
|
|
127461823
|
|
2nd Dose
|
|
122145228
|
|
Precaution Dose
|
|
33917199
|
|
Precaution Dose
|
|
10,09,00,296
|
|
Total
|
|
2,05,59,47,243
भारतातील उपचाराधीन रूग्णांची संख्या सध्या 1,35,364 इतकी आहे. एकूण कोविड रुग्णसंख्येच्या तुलनेत सक्रिय रुग्णांचं प्रमाण 0.31% इतके आहे.
परिणामी, भारतात रुग्ण कोविडमुक्त होण्याचा दर 98.50 टक्के इतका आहे. गेल्या 24 तासात, 21,595 रूग्ण कोविडमुक्त झाले असून कोविडमुक्त रूग्णांची एकत्रित संख्या  आता 4,34,45,624 इतकी आहे.
गेल्या 24 तासात, 20,551 नवीन कोविड रूग्णांची नोंद झाली आहे.
गेल्या 24 तासात, 4,00,110 कोविड चाचण्या घेण्यात आल्या. भारताने आतापर्यंत 87.71 कोटी  एकूण चाचण्या घेतल्या आहेत.
साप्ताहिक पॉझिटिव्हिटी दर सध्या 4.64 टक्के इतका आहे. तर दैनंदिन पॉझिटिव्हिटी दर 5.14 टक्के इतका नोंदवला गेला आहे.
S.Tupe /S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
पंतप्रधान कार्यालय
पंतप्रधान श्री नरेंद्र मोदी यांनी आज रांची, झारखंड येथे ‘आयुष्मान भारत: जन आरोग्य योजना’ या आरोग्य आश्वासन योजनेचा प्रारंभ केला
मोठ्या जनसमुदायासमोर योजनेचा प्रारंभ करण्यापूर्वी पंतप्रधानांनी एका प्रदर्शनाला भेट दिली.
या योजनेबरोबरच पंतप्रधानांनी चैबासा आणि कोडेरमा येथील वैद्यकीय महाविद्यालयांचीही पायाभरणी केली. तसेच त्यांनी 10 आरोग्य आणि कल्याण केंद्रांचेही उद्घाटन केले.
या प्रसंगी बोलताना पंतप्रधान म्हणाले, की ही योजना गरीबातील गरीब आणि वंचित लोकांना उत्तम आरोग्यसेवा आणि उपचार देण्यासाठी सुरु करण्यात आली आहे. ते पुढे म्हणाले, ह्या योजनेमुळे प्रत्येक कुटुंबाला प्रतिवर्षी 5 लाखांचे आरोग्य विमा कवच मिळेल ज्याचा 50 कोटी लोकांना फायदा होईल, जी या प्रकारची जगातली सर्वात व्यापक योजना आहे. या योजनेच्या लाभार्थ्यांची संख्या ही युरोप, अमेरिका, कॅनडा आणि मेक्सिको यांच्या एकत्रित लोकसंख्येएवढी आहे.
आयुष्मान भारत योजनेच्या पहिल्या टप्प्यात आरोग्य आणि कल्याण केंद्रे यांचा समावेश आहे, त्याचे उद्घाटन बाबासाहेब आंबेडकरांच्या जयंतीदिवशी करण्यात आले. दीनदयाळ उपाध्यायांच्या जयंतीच्या दोन दिवस आधी दुसऱ्या टप्प्याचे उद्घाटन करण्यात येईल ज्यामध्ये आरोग्य विमा योजनेचा समावेश असेल.
प्रधान मंत्री जन आरोग्य योजनेच्या व्याप्तीविषयी बोलताना पंतप्रधान म्हणाले, यामध्ये 1300 आजारांचा ज्यामध्ये कर्करोग आणि हृदयरोग यांसारख्या गंभीर आजारांचाही समावेश असेल. खासगी रुग्णालयेही या योजनेत सहभागी असतील.
पंतप्रधान पुढे म्हणाले की, 5 लाखांच्या रकमेत सर्व चाचण्या, औषधे, रुग्णालयात दाखल होण्याचा खर्च यांचा अंतर्भाव असेल. ही योजना आधीपासून असलेल्या आजारांनाही संरक्षण पुरवेल. सामान्य सेवा केंद्राद्वारे अथवा 14555 या नंबरवर फोन करून या योजनेची माहिती घेता येईल.
या योजनेत सहभागी असलेल्या राज्यांमधील लोक इतर सहभागी राज्यांतही या योजनेचा लाभ घेऊ शकतील. आत्तापर्यंत 13,000 रुग्णालये या योजनेत सहभागी झाली आहेत.
10 आरोग्य आणि कल्याण केंद्रांच्या उद्घाटनाविषयी बोलताना पंतप्रधान म्हणाले की, देशभरातील अशा केंद्रांची संख्या आता 2300 झाली आहे आणि येत्या 4 वर्षात 1.5 लाख केंद्रे सुरु करण्याचे उद्दिष्ट आहे.
पंतप्रधान पुढे म्हणाले की,आरोग्य सेवेच्या सुधारणेसाठी केंद्र सरकारने समग्र दृष्टीकोन स्वीकारला आहे. सरकारचा भर ‘परवडणारी सेवा’ आणि ‘प्रतिबंधक सेवा’ देण्यावर आहे.
पंतप्रधानांनी विश्वास व्यक्त केला की, सर्व आरोग्य कर्मचाऱ्यांच्या प्रयत्नाद्वारे आणि डॉक्टर, नर्सेस, आशा यांच्या समर्पणाद्वारे ही योजना यशस्वी होईल.
अर्थ मंत्रालय
सीबीडीटीने नियोक्ताद्वारा प्रदान केलेल्या निवासी व्यवस्थेसंदर्भात अनुलाभ मूल्य निश्चित करण्यासाठी केले नियम अधिसूचित
वित्त कायदा, 2023 अंतर्गत एखाद्या कर्मचाऱ्याला त्याच्या नियोक्त्याने विनाभाडे तत्त्वावर किंवा सवलतीच्या दरात पुरवलेल्या निवासाच्या मूल्याच्या संदर्भात “अनुलाभ” ची गणना करण्याच्या हेतूने सुधारणा करण्यात आली आहे. त्यानुसार, सीबीडीटी अर्थात केंद्रीय प्रत्यक्ष कर मंडळाने प्राप्तिकर नियम, 1961 च्या नियम 3 मध्ये सुधारणा केली आहे.
शहरे आणि लोकसंख्येचे वर्गीकरण व मर्यादा आता 2001 च्या जनगणनेऐवजी 2011 च्या जनगणनेवर आधारित आहेत. लोकसंख्येची सुधारित मर्यादा 25 लाखाऐवजी 40 लाख आणि 10 लाखांच्या ऐवजी 15 लाख आहे. सुधारित नियमात पगाराचे पूर्वीचे 15%, 10% आणि 7.5% हे अनुलाभ दर कमी करून आता पगाराच्या अनुक्रमे 10%, 7.5% आणि 5% करण्यात आले आहेत. त्याचा सारांश खालीलप्रमाणे :
|
|
Previous Categorisation and Rates
|
|
New Categorisation and Rates
|
|
Population
|
|
Perquisite Rate
|
|
Population
|
|
Perquisite Rate
|
|
More than 25 lakh
|
|
15%
|
|
More than 40 lakh
|
|
10%
|
|
Between 10 lakh and 25 lakh
|
|
10%
|
|
Between 15 lakh and 40 lakh
|
|
7.5%
|
|
Less than 10 lakh
|
|
7.5%
|
|
Less than 15 lakh
|
|
5%
मागील एक वर्षापेक्षा जास्त काळ कर्मचारी राहत असलेल्या त्याच निवासस्थानाच्या वाजवी कर परिणामाची गणना करण्यासाठीचे नियमदेखील अधिक तर्कसंगत केले गेले आहेत.
अधिसूचना क्रमांक 65/2023 दिनांक 18 ऑगस्ट 2023 रोजी प्रकाशित झाली आहे आणि ती https://egazette.nic.in. वर उपलब्ध आहे.
राष्ट्रपती कार्यालय
राष्ट्रपती आणि तुर्कमेनिस्तानचे राष्ट्रपती यांच्यात दूरध्वनी संभाषण
नवी दिल्ली, 15 ऑक्टोबर 2020
राष्ट्रपती राम नाथ कोविंद यांच्याशी आज  तुर्कमेनिस्तानचे राष्ट्रपती महामहिम गुरबंगुली बेर्डीमुहमोदोव यांनी दूरध्वनी संवाद साधला.
दोन्ही देशांमध्ये ऐतिहासिक आणि सुसंस्कृत, सौहार्दपूर्ण संबंध असल्याचे दोन्ही नेत्यांनी नमूद केले. त्यांनी विविध क्षेत्रातील सहकार्याच्या निरंतर प्रगतीबद्दल समाधान व्यक्त केले.
व्यापार आणि आर्थिक क्षेत्रात अस्तित्त्वात असलेल्या अफाट क्षमतेबाबत उभय नेत्यांनी सहमती दर्शवली आणि औषधनिर्माण क्षेत्रातील भारतीय आणि तुर्कमेन कंपन्यांच्या संयुक्त सहकार्याच्या यशाची दखल घेतली.
दूरध्वनीबद्दल आणि भारताशी द्विपक्षीय संबंध दृढ करण्याच्या त्यांच्या वैयक्तिक बांधिलकीबद्दल राष्ट्रपतींनी तुर्कमेनिस्तानच्या राष्ट्र्पतींचे आभार मानले.
S.Thakur /S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
विज्ञान आणि तंत्रज्ञान मंत्रालय
सीएसआयआर-केपीआयटीकडून हायड्रोजन इंधन सेल युक्त कारचे प्रदर्शन
पीईएम इंधन सेल तंत्रज्ञानाच्या केंद्रस्थानी पूर्णतः सीएसआयआरची अंतर्गत इलेक्ट्रोड असेम्बली
नवी दिल्ली, 10 ऑक्टोबर 2020
वैज्ञानिक आणि औद्योगिक संशोधन परिषद  आणि केपीआयटीने भारताच्या पहिल्या हायड्रोजन इंधन सेल  प्रोटोटाईप कारचे सीएसआयआर- राष्ट्रीय रासायनिक प्रयोगशाळा, पुणे येथे प्रदर्शन केले. इंधन सेल हे कमी तापमानावरील पीईएम  प्रकारचे इंधन सेल आहे, जे 65-75 डिग्री सेंटीग्रेड तापमानात, वाहन अनुप्रयोगासाठी अनुकूल आहे.
सीएसआयआर आणि केपिआयटीने यशस्वीरित्या 10 kWe क्षमतेची स्वयंचलित श्रेणीची एलटी-पीईएमएफसी इंधन सेल विकसित केले आहे, जे सीएसआयआरच्या कृतीतून ज्ञान  कार्यक्रमावर आधारीत आहे.
केपीआयटीने स्टॅक अभियांत्रिकीत नवीन कौशल्य विकसित केले ज्यात हलक्या वजनाचे धातू द्विध्रुवी प्लेट आणि गॅस्केट डिझाइन, बॅलेन्स ऑफ प्लान्ट , सिस्टम इंटिग्रेशन, कंट्रोल सॉफ्टवेयर आणि इलेक्ट्रिक पॉवर ट्रेन जे इंधन सेल वाहन चालविण्यास सक्षम करते.
इंधन सेल स्टॅकसह नंतर विकसित केलेल्या  बॅटरी-इलेक्ट्रिक पॅसेंजर कार प्लॅटफॉर्मवर चाचण्या करण्यात आल्या. तथापी, हे तंत्रज्ञान बस आणि ट्रक यासारख्या व्यापारी वाहनांना अधिक अनुकूल ठरेल अशी अपेक्षा आहे. अपेक्षित ऑपरेटिंग श्रेणी मिळविण्यासाठी बॅटरी इलेक्ट्रिक बस/ ट्रकना मोठ्या बॅटरीची आवश्यकता असते. या तुलनेत एचएफसी तंत्रज्ञानासाठी मोठ्या ऑपरेटींग श्रेणीसाठी लहान बॅटरीची आवश्यकता असते. म्हणून एचएफसी तंत्रज्ञान व्यावसायिक वाहनांसाठी अधिक अनुकूल आहे.
एफसी वाहनांमध्ये टाईप- III हायड्रोजन टाकी बसविण्यात आली आहे. या टाकीची क्षमता सुमारे 1.75 किलोग्रॅम हायड्रोजन 350 बार दाब एवढी आहे. यामुळे एफसी वाहन भारतीय रस्त्यांवर 60-65 प्रति तास या वेगाने धावू शकेल. संपूर्ण इंधन सेल स्टॅक आणि पॉवर ट्रेनसह संबंधित घटक प्रमाणित 5 सीटर सेडान कारमध्ये रेट्रो फिट होते.
या महत्त्वपूर्ण उपलब्धीविषयी बोलताना केपीआयटीचे अध्यक्ष रवी पंडित म्हणाले, तंत्रज्ञानाला उत्तम भविष्य आहे आणि देशी विकासामुळे पूर्वीपेक्षा व्यावसायिकदृष्ट्या अधिक व्यवहार्य होण्याची अपेक्षा आहे. हे एक महत्त्वपूर्ण तंत्रज्ञान आहे जे भारताला प्रदूषण कमी करण्यात आणि आपल्या जीवाश्म इंधनाची आयात कमी करण्यात मदत करेल.
सीएसआयआर-एनसीएलचे संचालक प्रो. अश्विनीकुमार नांगिया औद्योगिक भागीदार म्हणून स्वदेशी सीएसआयआर-एनएमआयटीआय तंत्रज्ञान आणि केपीआयटीच्या व्यावसायिक भागीदारीच्या सहाय्याने हायड्रोजन इंधन सेलवर चालविल्या जाणार्या पहिल्या यशस्वी कारबद्दल टीमचे अभिनंदन करताना म्हणाले, हायड्रोजनवर आधारित नवीकरणीय ऊर्जेची देशातील वाहतुकीसाठी इंधन म्हणून वापर करण्याची वेळ आली आहे. यामुळे केवळ पेट्रोल, डिझेल आयातीचा खर्च कमी होणार नाही तर हायड्रोजन हे एकमेव स्वच्छ इंधन आहे ज्याचे उप-उत्पादन केवळ पाणी आहे. सीएसआयआरच्या एनएमआयटीएलआय अंतर्गत ऊर्जा क्षेत्रातील दीर्घ मुदतीच्या गुंतवणूकीला यश आले आहे.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181